Тоня Трайкова
Кукувица

chitanka.info

Не чакам никого и никой не ме чака.

И онемяла, в месеца и в хляба

аз търся мойте птици неродени.

Сама, сама и ден и нощ сама съм.

Но аз обичам устни ненадейни,

откраднати, горчиви устни в мрака.

И нека другите гнезда да вият!

На мен простора да пленя ми стига,

за да го нося в себе си, когато

настръхнал поглед камъни ми мята,

а мене песен ме боли в гърдите

и само с нея мога да съм жива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.